Kultura Maribor

200-urni tečaj za učitelja joge v Mariboru
2025-04-12 09:00 - 2026-03-21 18:00 (Europe/Paris) | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

GUGALNIK IDEJ: Odloženo v depoju pohištva
2025-05-05 08:00 - 2025-09-19 17:00 | Maribor center / nekdanji Kino Partizan
Vabimo vas na odprtje umetniškega projekta 𝐑𝐮𝐝𝐢𝐣𝐚 𝐔𝐫𝐚𝐧𝐚, ki s pomočjo fotografije, videa in baleta raziskuje naš odnos do predmetov kulturne dediščine. 𝐏𝐫𝐨𝐣𝐞𝐤𝐭 𝐣𝐞 𝐝𝐞𝐥 𝐦𝐮𝐳𝐞𝐣𝐬𝐤𝐞 𝐩𝐥𝐚𝐭𝐟𝐨𝐫𝐦𝐞 𝐆𝐔𝐆𝐀𝐋𝐍𝐈𝐊 𝐈𝐃𝐄𝐉, 𝐤𝐢 𝐯𝐚𝐛𝐢 𝐮𝐦𝐞𝐭𝐧𝐢𝐤𝐞 𝐤 𝐝𝐢𝐚𝐥𝐨𝐠𝐮 𝐳 𝐝𝐞𝐝𝐢š𝐜𝐢𝐧𝐨. V središču je tokrat vprašanje: ali lahko do stvari razvijemo intimen, čustven odnos – ne le spoštovanje?

V ambientu 𝐝𝐞𝐩𝐨𝐣𝐚 𝐩𝐨𝐡𝐢š𝐭𝐯𝐚 𝐏𝐨𝐤𝐫𝐚𝐣𝐢𝐧𝐬𝐤𝐞𝐠𝐚 𝐦𝐮𝐳𝐞𝐣𝐚 𝐌𝐚𝐫𝐢𝐛𝐨𝐫, postavljenega v nekdanjem 𝐊𝐢𝐧𝐮 𝐏𝐚𝐫𝐭𝐢𝐳𝐚𝐧, vas bo pričakala posebna fotografska postavitev, kjer se med muzejske predmete “odloži” telo balerine. Z igro svetlobe in kontrastov med živim in neživim projekt odpira nova vprašanja o empatiji, spominu in zgodovini.

𝐃𝐨𝐠𝐨𝐝𝐞𝐤 𝐛𝐨𝐬𝐭𝐚 𝐩𝐨𝐬𝐩𝐫𝐞𝐦𝐢𝐥𝐚 𝐩𝐫𝐨𝐣𝐞𝐤𝐜𝐢𝐣𝐚 𝐢𝐧 𝐩𝐨𝐠𝐨𝐯𝐨𝐫 𝐳 𝐚𝐯𝐭𝐨𝐫𝐣𝐞𝐦.
Razstava bo na ogled do 19. septembra 2025. Kino Partizan, vsak torek do sobote, od 10.00 do 18.00. Ob nedeljah, ponedeljkih in praznikih zaprto.

Razstava Laure Sperl LOW TIDE
2025-05-23 19:00 - 2025-07-17 22:00 | Maribor center / Tkalski prehod 4, 2000 Maribor
Otvoritev razstave
Razstava LOW TIDE, najnovejši projekt avstrijske umetnice Laure Sperl, se osredotoča na obalo kot liminalni prostor med morjem in kopnim, med znanim in neznanim. Ta prehodna pokrajina postane izhodišče za razmislek o procesu nastajanja podobe in reprezentaciji nevidnega. V nizu novih del, ki vključujejo kemigrame, cianotipije, video in prostorsko instalacijo, umetnica preizprašuje meje fotografskega medija ter odpira polje nepredvidljivih transformacij, v katerih nevidno postane vidno. S pomočjo analognih tehnik ter vključevanjem naravnih elementov – morske vode, sončne svetlobe, naplavin – razvija fotografski jezik, ki ni podrejen nadzoru, temveč se odpira nepredvidljivim transformacijam.

Povezava do originalnega članka

Razstava: Misliti fotografijo
2025-06-24 18:00 - 2025-07-24 00:00 | Maribor center / Kulturni inkubator, Koroška cesta 18
Razstava študentov Pedagoške fakultete Univerze v Mariboru
V torek, 24. junija 2025, bo v razstavišču Kulturnega inkubatorja razstava študentov Pedagoške fakultete Univerze v Mariboru, ki so jo naslovili Misliti fotografijo. Odprtje razstave bo ob 19. uri. Razastava Misliti fotografijo združuje dvajset mladih umetnikov, študentov četrtega letnika (2024/2025) Oddleka za likovno pedagogiko na Pedagoški fakulteti Univerze v Mariboru.
Odprtje razstave bo v torek, 24. junija 2025, ob 18. uri, razstava pa bo v razstavišču Kulturnega inkubatorja na ogled do 24. julija 2025.
Kuratorka razstave je red. prof. dr. Tanja Verlak

Povezava do originalnega članka

Vinsko-kulinarični večeri Najstarejše trte
2025-07-01 00:00 - 2025-08-31 00:00 | vinski_petek_2272022_nejc_miklosic_visit_maribor_slovenija_klemen_golob_21
Poletne večere preživite v družbi najstarejše vinske trte na svetu!

Povezava do originalnega članka

Delavnica: Igre programiranja
2025-07-02 10:00 - 2025-08-26 13:00 | Maribor center / Kulturni inkubator, Koroška cesta 18
Prvi koraki v svet programiranja!
Kaj bomo počeli? Poigrali se bomo z robotki KUBO in spoznali osnovno logiko programiranja brez računalnika. Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico. Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.
Vsi termini delavnice: Sreda, 2. julij, sreda 6. avgust, sreda, 13. avgust, sreda, 20. avgust in torek, 26. avgust 2025.
Obvezne predhodne prijave.

Povezava do originalnega članka

Delavnica: Kreativni video in umetna inteligenca
2025-07-03 10:00 - 2025-08-27 13:00 | Maribor center / Kulturni inkubator, Koroška cesta 18
Brezplačne interaktivne delavnice umetne inteligence
Kaj bomo počeli? Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere! Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati. S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin. Združili bomo posnetke z UI generiranimi ozadji in najbolj nore ideje oživili v kratki animaciji!
Termini delavnice: Četrtek, 3. julij, petek, 8. avgust, četrtek, 14. avgust, četrtek, 21. avgust in sreda, 27. avgust 2025.
Obvezne predhodne prijave.

Povezava do originalnega članka

Animoku Otaku Kaisho 6/2025
2025-07-03 17:00 - 2025-07-17 19:00 | Doživljajsko igrišče
ANIMOKU OTAKU KAISHO 6/2025
Sobota, 28. junij 2025 // 12.00-22.00 // Kulturni inkubator
Skupaj z društvom Animoku v soboto,28. junija, 2025, med 12. in 22. uro vabimo v Kulturni inkubator na geekovski dogodek Animoku Otaku Kaisho 6/2025. Kot običajno je vstop na dogodek brezplačen, samo v primeru obiskovalcev, ki še niso dopolnili 13. leta starosti, je priporočljivo, da se dogodka udeležijo v spremstvu staršev ali odgovornega skrbnika.

Tudi na tokratnem dogodku lahko pričakujete številne aktivnosti. Med celodnevnimi aktivnostmi boste tudi tokrat našli številne namizne igre, ki jih boste lahko zaigrali s prijatelji, med njimi Munchkin, Love Letter, Cards Against Humanity, Dixit, Tsuro, Jenga, Tokaido, Ticket to Ride: Europe, Asia ali India, Camel Up, Exploding Kittens: Recipes for Disaster idr.
Poleg tega bodo skozi ves dan na voljo tudi igre na konzolah Nintendo Switch. Tako boste lahko čez dan na eni konzoli igrali na taiko bobne v igri Taiko no Tatsujin: Rhythm Festival, na drugi pa se pomerili s prijatelji v igri Mario Party Superstars. Kot novost boste lahko tokrat preizkusili tudi igro Mario Kart World na konzoli Nintendo Switch 2.
Čeprav na grafiki piše drugačna ura, bo po novih podatkih med 13. in 22. uro za vse zainteresirane cosplayerje ponovno potekal Cosplay foto studio, ki je sicer še projekt v razvoju, vendar je njegov glavni namen, da bi tako štajerski kot tudi slovenski cosplayerji imeli nek prostor, kjer bi se v miru lahko fotografirali in izvajali raznovrstne s cosplayjem povezane projekte, kar vključuje tudi raznovrstne delavnice, če bi zanje bil interes. Za več informacij o Cosplay foto studiu je najbolje, da odklikate na povezavo TUKAJ, kjer lahko potrdite svojo udeležbo. Sicer je prišlo do nekaj sprememb, ampak če bi zanimanje bilo res veliko, se lahko doda še kak dodaten termin en dan pred samim dogodkom, tj. v petek, 27. 6. 2025. Če želite z nami glede tega komunicirati bolj neposredno, lahko to storite na našem Discord strežniku, kjer smo za ta namen ustvarili tudi dogodek.
Kot že rečeno, se nam bodo tokrat pridružili tudi kolegi iz društva Amulet D20, ki bodo na takratnem dogodku pripravili delavnico barvanja figuric, tako da če imate žilico do barvanja in bi se radi naučili barvati figurice iz vaših najljubših namiznic, iger igranja vlog, video iger, animejev itd., potem je to vsekakor dobra vstopna točka, da se naučite in navdušite nad tem. Povrhu bodo še ob 14. uri pripravili enkratno kampanjo v igri igranja vlog Dungeons & Dragons (5. izdaja). Na RPG kampanjo se bo vsekakor treba predhodno prijaviti. Število mest je kakopak omejeno. Običajno je kampanja namenjena za 5 oseb, prosta mesta pa se hitro zapolnijo, vendar se lahko zgodi, da mora slučajno kdo udeležbo odpovedati in se lahko v zadnjem trenutku kakšno mesto tudi sprosti. Glede RPG kampanje je najbolje, da spremljate družbena omrežja društva Amulet D20.
Med 16. in 20. uro se boste skozi igro lahko naučili tudi pravila za namiznico Avatar: The Last Airbender – Aang’s Destiny, pri čemer bomo zaigrali samo uvodni oz. prvi del igre od osmih, da vas bo lahko prišlo na vrsto čim več, če bo zanimanje. Igra je namenjena za do 4 igralce, spada pa med kooperativne igre, pri kateri si vsak igralec gradi svojo roko s kartami in sodeluje s soigralci, da s skupnimi močmi premagajo igro. V tem primeru se morajo otresti zasledovalcev iz kraljestva Ognja in obvarovati Aanga, da bi ga ujele zle sile. Vsak dodaten del igre prinaša nove izzive in dodatna pravila, ampak mi se bomo za začetek naučili osnov. Če bo zanimanje, lahko na nadaljnjih dogodkih ponudimo tudi razširjeno izkušnjo.
Kot posebnega gosta želimo tokrat izpostaviti slovenskega razvijalca družabnih iger Totem Hoarder Games, ki je, kot že samo ime pove, razvil namiznico Totem Hoarder. Na tokratnem dogodku boste lahko preizkusili tako njihov najnovejši projekt v razvoju, ki nosi naslov Black Friday, pri katerem gre za zelo dinamično in zabavno igro s kartami, kot tudi njihovo že izdano namiznico Totem Hoarder. Obljubili so, da bodo nekaj izvodov slednje imeli tudi s sabo, tako da jo boste lahko kupili, če bo v vas vzbudila zanimanje. Za nakup bi naj bili na voljo tudi dodatki in ostale zadeve, ki spadajo k igri.
Sam dogodek bomo zaključili s karaoke zabavo v programu UltraStar Deluxe, ki bo potekala med 20. in 22. uro. Tako se boste s prijatelji lahko pomerili v pevskih dvobojih ob različnih skladbah, ki jih imamo trenutno na voljo. Trenutno lahko izbirate med več kot 1200 skladbami, bomo pa do dogodka poskušali dodati še kakšen zanimiv naslov.
Upamo, da se boste dogodka lahko udeležili. Nekaj prigrizkov in pijače bomo kot vedno priskrbeli člani društva, ampak so vsekakor tudi dobrodošli prigrizki in pijača s strani obiskovalcev dogodka, če želite kakšno sladko ali slano dobroto, ki jo obožujete, podeliti tudi z nami. S sabo pa vsekakor prinesite tudi obilo dobre volje, da se bomo imeli fajn.
Se vidimo!

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-07-03 17:00 - 2025-07-17 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V JULIJU
Četrtek, 3. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00: ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo?
Več o slikanici na spletni strani: www.bajalka.si.

~ ~ ~
Četrtek, 17. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

Poletje v Muzeju narodne osvoboditve Maribor
2025-07-06 00:00 - 2025-08-31 00:00 | Maribor center / Galerija DLUM, Židovska ulica 10 in Galerija Media Nox, Židovska ulica 12, Maribor
Zgodovina za vse generacije – poleti v Muzeju narodne osvoboditve.
Muzej narodne osvoboditve Maribor tudi letos vabi vse generacije na pestro in živahno Poletje v muzeju. Za obiskovalce so pripravili raznolik program, ki bo popestril poletne dni v Mariboru in ponudil priložnost za raziskovanje zgodovine ter ustvarjalno druženje. V sklopu dogodkov se bodo zvrstila zanimiva javna vodstva s strokovnjakinjo dr. Ireno Mavrič Žižek, pa tudi posebna raziskovanja muzejskih skrivnosti z Marjetko Božičko in Andrejo Bjelan.
Posebno mesto imajo glasbene delavnice, kjer bodo udeleženci pod vodstvom glasbenikov, kot so Uroš Dokl in Jan Malec Svetel, spoznavali glasbo na interaktiven način. Med programom bo mogoče obiskati tudi tematska dogodka »Človek, a veš, kam greš?«, ki bosta obiskovalce spodbudila k razmišljanju o zgodovini in sodobnosti.
Dogodki potekajo med 6. julijem in 31. avgustom 2025. Namen celotnega programa je, da bi obiskovalci muzeja doživeli nepozabno poletje, polno ustvarjalnosti, raziskovanja in druženja.
Vabljeni, da skupaj odkrijete, kaj vse se skriva v muzeju!
Povezava do originalnega članka

Nevrodivergentna filmska noč
2025-07-08 17:00 - 19:00 | Kulturni inkubator
NEVRODIVERGENTNO DRUŽENJE
NEVRODIVERGENTNA FILMSKA NOČ
Torek, 8. julij 2025 // 17.00 // Kulturni inkubator
V torek, 8. julija 2025, v Kulturnem inkubatorju nadaljujemo z nevrodivergentnimi druženji s Kostyo in Mag. Začnemo ob 17. uri, na sporedu bo Nevrodivergentna filmska noč.
Kaj gledamo? Boste videli 😉
Kaj bomo grickali? Kokice, čips in karkoli dprineseš s seboj.
“Ampak moja pozornost je tako kratka?!” Na voljo bodo zvezki, pisala in flomastri. Ne bojte se s seboj prinesti “fidget toys”, plišastih igrač ali svojih risalnih pripomočkov!
Dogodek bo v torek, 8. julija 2025, med 17. in 19. uri v Kulturnem inkubatorju. Potekal bo v slovenščini in angleščini!
TW-ji: vulgaren jezik, prikaz uporabe drog in alkohola, prikaz OCD in depresije, omemba predoziranja in poskusa samomora, omemba smrti družinskega člana, omemba holokavsta

Povezava do originalnega članka

SKRIVNOST "MARIBORSKEGA" HOTELA FRANKOPAN
2025-07-08 17:00 - 2025-07-22 18:00 | Maribor center / Trafika ob Mestnem parku
Razstava o Mladinskem počitniškem domu Frankopan Punat OZRK Maribor
Mestece Punat na južnem delu otoka Krka je posebno zaradi zelo nenavadne epizode iz svoje zgodovine. Od leta 1921 do 1943 se je namreč imenovalo Aleksandrovo, v čast jugoslovanskemu kralju Aleksandru Karađorđeviću.
Glede vzroka za to obstaja več teorij, o katerih bo beseda tudi na razstavi, a bolj pomembno kot to je za Maribor pomembno dejstvo, da so leta 1927 odprli hotel Frankopan, drugi hotel v vse bolj prebujajočem se turizmu na otoku. Hotel Frankopan je družina Orlić prodala decembra 1954. Naslednje leto, pred 70 leti, pa se je začela nova, velika mariborska zgodba.
Razstava bo na ogled do 22. julija in sicer:

ob torkih in četrtkih od 16h do 18h
ob sobotah od 10h do 12h

Povezava do originalnega članka

Pogovor s Francesco Albanese: Genocid v Palestini in sokrivda Zahoda
2025-07-08 19:30 | Lutkovno gledališče Maribor
8. 7. 2025 ob 19.30, Lutkovno gledališe Maribor
Pogovor s Francesco Albanese: Genocid v Palestini in sokrivda Zahoda
V torek, 8. 7. 2025, te ob 19.30 vabimo v veliko dvorano Lutkovnega gledališča Maribor na srečanje s posebno poročevalko Združenih narodov za stanje človekovih pravic na okupiranem palestinskem ozemlju, Francesco Albanese.

Posebna poročevalka bo med drugim predstavila izsledke svojega najnovejšega poročila o odgovornosti javnih in zasebnih akterjev pri izraelskih kršitvah človekovih pravic in nezakoniti okupaciji palestinskega ozemlja.

Francesca Albanese v Slovenijo prihaja na povabilo civilne družbe. V okviru obiska bosta med drugim izvedena dva javna dogodka, v Mariboru in v Ljubljani.

Dogodek v Mariboru v okviru programa “Razumeti svet” organizirata Pekarna Magdalenske mreže in Organizacija za participatorno družbo s podporo Lutkovnega gledališča Maribor, Kulturna četrt Minoriti.

Dogodek v Ljubljani bo 9. 7. ob 18.00 v Atrij ZRC SAZU in bo potekal v okviru Akademije Amnesty in festivala Grounded, ki bo med 21. in 23. avgustom v Ljubljani.

Soorganizatorji dogodkov so v naključnem vrstnem redu: Društvo organizacija za participatorno družbo, Amnesty International Slovenija, Pekarna Magdalenske mreže, Gibanje za pravice Palestincev in Zavod Open.

Povezava do originalnega članka

RASTLINE KAMNI – KDO SEM?
2025-07-09 00:00 - 2025-08-31 00:00 | Maribor center / UKM, Gospejna ulica 10, Maribor
Razstava akademske slikarke Ide Brišnik Remec
Vabimo vas na odprtje razstave najnovejših umetniških del akademske slikarke Ide Brišnik Remec, ki bo v sredo, 9. julija, ob 18. uri v Likovnem razstavišču.
Razstava bo na ogled od 9. julija do konca avgusta.
Veseli bomo vašega obiska!

Povezava do originalnega članka

Razstavi »Nagrajenke Primavera 2024« in »Vabljeni mladi 2025«
2025-07-09 10:00 - 2025-08-01 15:00 | Poletje v Muzeju narodne osvoboditve Maribor
Prejemnice nagrade in listin Primavera 2024 in izbrani avtorji razpisa Vabljeni mladi 2025.
»Nagrajenke Primavera 2024« Galerija DLUM, Židovska ulica 10, Maribor,
9. 7.–1. 8. 2025 Razstavljajo: Olja Grubić, Jasmina Grudnik, Ana Ščuka. Kuratorka razstave: Sara Nuša Golob Grabner DLUM gostuje v Galeriji Media Nox, »Vabljeni mladi 2025« Galerija Media Nox, Židovska ulica 12, Maribor,
9. 7.–29. 8. 2025 Kuratorka razstave: Sara Nuša Golob Grabner Razstava je nastala v sodelovanju med Društvom likovnih umetnikov Maribor (Galerija DLUM) in Mladinskim kulturnim centrom Maribor (Galerija Media Nox).

Povezava do originalnega članka

[Galerija Media Nox] Razstava natečaja Vabljeni mladi
2025-07-09 18:00 - 2025-08-29 18:00 | Galerija Media Nox
NATEČAJ VABLJENI MLADI
RAZSTAVA VABLJENI MLADI
Otvoritev: sreda, 9. julij 2025 // 18.00 // Galerija Media Nox
V sredo, 9. julij 2025, bo ob 18. uri v Galeriji MEdia Nox otvoritev razstave, ki je nastala v sklopu natečaja Vabljeni mladi. Sočasno z razstavo Vabljeni mladi 2025 se bo odprla tudi razstava lanskih nagrajenk natečaja v Galeriji DLUM.
Razpis Vabljeni mladi obeležuje že 25 let. Društvo likovnih umetnikov vsako leto povabi mlajšo generacijo, da žirijo prepriča brez ozira na izobrazbo ali predhodne razstavne uspehe, s tem pa omogoča, da se ustvarjalci iz vseh poti življenja predstavijo kot perspektivni umetniki in pridobijo prostor v galerijah – morda tudi prvič.
V atmosferi konstantnih rezov v kulturno, umetniško in kritiško delo so odprti pozivi način, da se iz postavi vztrajnost kreativnosti ter nadaljuje rdeča nit sodobne umetnosti, ki temelji na konstantnih preobrazbah, niansah in eksperimentaciji, predvsem pa uporu komodifikaciji in kapitalistični ideologiji, ki nenehno mejita zmožnosti delovanja v umetniški sferi. Namen razpisa kljub njegovemu žirantskemu (Natalija Juhart Brglez, Matjaž Duh, Katja Felle, Sara Nuša Golob Grabner, Nina Jeza, Anja Seničar, Matej Sitar) in nagrajevalnemu značaju ni hierarhija, temveč dajanje priložnosti in vidnosti čim več novim ustvarjalcem znotraj zmožnosti sodelujočih ustanov. Prav zato letos natečaj ni imel razpisane krovne teme in je dopuščal, da poslane prijave v več medijih same govorijo o kolektivnih interesih, raziskovalnih poljih, emotivnih premikih razvidnih skozi umetniška dela ter oblikujejo prikaz usmeritve mlajše generacije.
Razstavljajo: Ana Malnar, Ema Širec, Gaja Lapajne Stanič, Janez Škrlec, Kaja Podgoršek, Katarina Kolenc, Maruša Pajnič, Matej Zupan, Matevž Čebašek, Nina Borg, Olja Simčič, Patrik Frajzman Iaqua, Renato Arnejčič, Santana Bojić, Tjaša Bon, Vid Svetina, Žiga Kelenc
Kuratorka: Sara Nuša Golob Grabner
Razstava je nastala v sodelovanju med Galerijo DLUM in Galerijo Media Nox (MKC Maribor)
Sočasno z razstavo Vabljeni mladi 2025 se bo odprla tudi razstava lanskih nagrajenk natečaja (Nagrajenke Primavera 2025) v Galeriji DLUM (Razstavljajo: Olja Grubić, Jasmina Grudnik in Ana Ščuka).

Povezava do originalnega članka

Kulinarični večer – POSTRVI & VINO
2025-07-09 19:00 - 22:00 | Okolica / Vodole 2, 2229 Malečnik
Vabljeni na unikaten kulinarični večer, zasnovan posebej za ljubitelje ribjih specialitet in vrhunskega vina!
»Postrvi & Vino« je edinstveno doživetje, zasnovano za razvajanje vseh čutov obiskovalca. V objemu neokrnjene narave se v čudovitem ambientu ponuja 5-hodni ribji meni, v katerem glavno vlogo prevzema kraljica slovenskih voda – postrv.
Jedi so pripravljene na različne načine: pečene, dimljene, pražene, v obliki hladne predjedi ali namaza.
Priprava jedi poteka pred očmi obiskovalcev v živi kuhinji, kjer lahko opazujejo spretnosti kuharskega mojstra ali pa prepustijo presenečenje znameniti gondoli, ki postreže z jedmi iz bližnjega hriba.
Doživetje dopolnjuje Fontana vin Vodole, ki obiskovalca pričaka z degustacijskim kozarcem. Z njim lahko samostojno raziskuje ponudbo in poskusi do osem skrbno izbranih vin – dovolj je, da kozarec prisloni na sodček, kjer ga pričaka novo vinsko doživetje.

Povezava do originalnega članka

Poletje v Minoritih
2025-07-10 00:00 - 2025-09-08 00:00 | Maribor center / Vojašniški trg 2A, 2000 Maribor
Ko dvorišče Minoritov oživi.
Preživite poletni večer pod zvezdami – z vrhunskim filmom in edinstveno atmosfero.
Mariborski letni kino vas tudi letos vabi v čarobni ambient Avditorija Lutkovnega gledališča Maribor in Pod hrastom, kjer vas vsak film popelje v novo zgodbo, podprto z izvrstnim izborom slovenskih in mednarodnih celovečercev.

Povezava do originalnega članka

Glasbeni cikel MIGAV: mala roza muca & pixel.bambi
2025-07-10 20:00 - 22:00 | Maribor center / MMC KIBLA, Ulica kneza Koclja 9, Maribor
koncert Glasbenega cikla MIGAV: mala roza muca & pixel.bambi
Vabimo vas na drugi dogodek cikla MIGAV v tej sezoni, in sicer mala roza muca & pixel.bambi nas bosta v četrtek, 10. julija 2025, ob 20. uri v MMC KIBLA zabavala, znorela, strašila in navdihovala z ultimativno svaštarnico kopitarsko-zverinskih AV-vsebin. mala roza muca & pixel.bambi z enkratnim in neponovljivim spojem internetnega maksimalizma in žanrsko raznolikih zvokov v elektronsko glasbo prinašata sveže razdejanje.
Njun nastop je, vsaj ponavadi, eksplozivna mešanica hyper folka, rejva in digitalnega hardcora, obarvana z igrivim preizpraševanjem družbenih norm.

Povezava do originalnega članka

Good Wine Good Vibes – SLOVENSKO – DALMATINSKI VEČER
2025-07-11 17:00 - 22:00 | Okolica / Vodole 2, 2229 Malečnik
Prihaja večer, poln dalmatinske glasbe, dobre kapljice in nepozabnih poletnih vibracij!
Nepozaben poletni večer, poln glasbe, vrhunskega vina in sredozemskih okusov, vas pričakuje pod odprtim nebom. Popoln način, da si krajšate čas do naslednjega obiska ob morju.
Kaj lahko pričakujete:

V živo izvajano dalmatinsko glasbo v izvedbi Glasbenega društva Ciglenčani
Nočni zipline – adrenalinska vožnja na voljo do 22. ure
Izbor vrhunskih vin iz Fontane vin
Domače pito s sladoledom, narezke s sirom in mesom, sirove plošče ter veganske dobrote iz naše kuhinje
Pogled na sončni zahod, dalmatinske melodije in sproščeno vzdušje na naši terasi na prostem

Dress code: Sproščeno in poletno – nasmeh naj pove, da ste na počitnicah, četudi le za en večer.
Vstop je prost, priporočamo rezervacijo miz: sales@sonce.je

Povezava do originalnega članka

Otvoritev razstave Tjaše Rener
2025-07-11 19:00 - 2025-07-31 19:00 | Maribor center / UGM Kabinet, Strossmayerjeva ulica 6
Vračanje na Bosumtwi je prva samostojna razstava umetnice Tjaše Rener v Mariboru in hkrati prvič, da umetnica v Sloveniji predstavlja obsežnejši del projekta v nastajanju Lake Side Stories.
Vračanje na obalo kraterskega jezera Bosumtwi v Gani je za umetnico potovanje v prostoru in času – pa tudi potovanje vase in skozi plasti pomenov. S časovno in prostorsko distanco od svojih formativnih let v Gani je Tjaša Rener poglobila in razširila zanimanje za zgodovinski, družbeni in ekološki kontekst tega specifičnega geografskega prostora.
Če je bilo prvo obdobje njenega ustvarjanja zaznamovano z medosebnimi stiki in neposrednim odzivom na nova doživetja, je novo obdobje posvečeno refleksiji – tako lastne pozicije kot tudi širših povezav med jezerom Bosumtwi, Gano in mednarodnim prostorom, s poudarkom na presečiščih ganskih in slovenskih zgodovin ter sodobnosti.
K projektu je umetnica povabila kuratorja in umetnika Patricka Nii Okanta Ankro, ki z njo tudi sicer sodeluje pri razvoju nove smeri v njeni praksi.

Povezava do originalnega članka

EUROCUBANS
2025-07-11 20:00 | Maribor center / Kulturna četrt Minoriti
Poletje v Minoritih
EuroCubans je glasbena skupina, sestavljena iz trinajstih vrhunskih kubanskih in evropskih profesionalnih glasbenikov. Nastala je na pobudo slovenskega tolkalca Črta Pšeničnika in grammyjevca Juana de Marcosa Gonzáleza, osrednje osebnosti kubanske glasbe.
González, kubanski vodja skupine, aranžer, glasbenik in igralec, je najbolj znan po svojem delu z Buena Vista Social Club ter Afro Cuban All Stars. Poleg tega ga poznamo tudi iz animiranega filma Vivo (Sony Pictures, 2021), kjer je glas Andrésa, lastnika Viva.
Njegova sodelovanja s številnimi uglednimi glasbeniki so so vidno prispevala k popularizaciji kubanske glasbe po vsem svetu, s svežo zasedbo Eurocubans pa svetovljanski duh Havane širijo tudi po evropskih odrih.

Povezava do originalnega članka

Večer pod zvezdami: Cello Aattacca!!
2025-07-11 20:00 - 21:00 | Okolica / Malečnik 32, 2229 Malečnik
Karmen Pečar Koritnik in ansambel violončelov Cello Attacca!! bodo nastopili na Večeru pod zvezdami na Glaserjevi ploščadi v Malečniku.
Vabimo Vas na nepozabni Večer pod zvezdami, ki že tradicionalno poteka na Glaserjevi ploščadi v Malečniku. Tokrat bodo z nami odlični glasbeniki: Karmen Pečar Koritnik in ansambel violončelov Cello Attacca!! V roki s kozarcem Glaserjevega vina, prigrizki in ob dobri družbi bo večer nepozaben.
Ansambel violončelov Cello Attacca!! je v lanskem letu praznoval 10. obletnico delovanja. Nastal je na pobudo festivala Bled in deluje pod mentorstvom violončelistke Karmen Pečar Koritnik. Ansambel je nastal po vzoru projekta Cellomania, uglednega hrvaškega violončelista in profesorja Valterja Dešpalja.
Zdajšnji in nekdanji člani ansambla so učenci prof. Karmen Pečar Koritnik, ki posegajo po najvišjih nagradah na mednarodnih tekmovanjih, nekateri pa že uspešno ustvarjajo kariero v mednarodnem prostoru.
Vstop je prost.

Povezava do originalnega članka

Boštjan Pertinač v Vetrinjcu
2025-07-11 20:30 - 23:00 | Maribor center / Vetrinjc – BarCoda
Kraške štorije
Boštjan Pertinač je slovenski kantavtor, ki svoje skladbe s prvega albuma “Sz Sežane doma” (Založba Pertinach, 2022) in drugega albuma “Kraške štorje” (Dallas, 2023) izvaja v slovenščini, kar pa je njegova posebnost in v čemer je unikat – večinoma poje in piše v kraškem narečju.
Glasbeni krst je doživel na 40. Festivalu melodij morja in sonca 2021 s skladbo Plima. Odslej nastopa in koncertira s svojimi različnimi zasedbami. Na 21. Festivalu Kantfest 2023 je odličje osvojil s skladbama Tarzan in Silvo, z njegovega drugega albuma.
Z letošnjo zimo pa že začenja pisat in snemat prve osnutke za svoj tretji album, ki bo nekakšno naravno nadaljevanje drugega.

Povezava do originalnega članka

Andraž Hribar
2025-07-11 21:00 | Okolica / Stari trg v Slovenskih Konjicah
Andraž Hribar je eden tistih glasbenikov, ki navdih za pisanje pesmi najdejo predvsem v ljubezni in življenju na splošno. Izdal je že svoj 8. album Neskončno, ki je po tematiki zelo nostalgičen. Gre za avtorjeve spomine na minule in še trajajoče ljubezni, album pa je nastal v njegovem studiu v Kočevju, kjer živi in ustvarja.
Ljubitelj šansonov in popevk je reden gost številnih prireditev in festivalov, poleg novih pesmi pa bo kantavtor obudil tudi stare hite, ki jih slovenska publika še kako dobro pozna in prepeva. Moja, moja in Kaj mi delaš sta le dva izmed njih, romantičen poet obeta mnogo več kot le to in to bomo slišali tudi na Poletnici v Slovenskih Konjicah.

Andraž Hribar – vokal
Dorian Granda – bobni
Martin Lunder – kitara
Anže Vrabec – klaviature
Gorazd Križ – baS

Povezava do originalnega članka

Pubeci s klejti
2025-07-13 10:30 - 11:30 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Filharmonični orkester iz Marburga
2025-07-15 19:30 - 21:30 | Maribor center / Dvorana Union
Koncert za izven

Filharmonični orkester iz Marburga
Elisabeth Tzschentke, dirigentka
Demir Alpdündar, oboa

Spored:
Marko Muni Mihevc (1957): Plesna suita
Wolfgang Amadeus Mozart (1756–1791): Koncert za oboo in orkester v C-duru, K 271k / K 314
I. Allegro aperto
II. Andante ma non troppo
III. Rondo: Allegretto
***
Florence B. Price (1887–1953): Simfonija št. 1 v e-molu
I. Allegro ma non troppo
II. Largo, maestoso
III. Juba Dance
IV. Finale

Gostovanje Filharmoničnega orkestra iz Marburga bodo zaznamovala dela skladateljev treh dežel, program pa bo izveden tako v domačem mestu tega orkestra kot tudi v pobratenem mestu, Mariboru. Na sporedu bodo Mozartov Koncert za oboo (1777), Simfonija št. 1 (1932) skladateljice Florence Price ter delo slovenskega skladatelja Marka Munija Mihevca iz leta 2016.
Marko Muni Mihevc je Plesno suito posvetil nemškemu dirigentu Jürgenu Brunsu in je bila premierno izvedena leta 2016 v Berlinu. Zabavno suito zaznamujejo odmevi ljudskega, saj je skladatelj navdih črpal iz glasb z Balkana in evropske folklore, tako da v skladbi zaslišimo tudi plesne ritme izpod rok vaških muzikantov.
Koncert za oboo in orkester v C-duru Wolfganga Amadeusa Mozarta je eden od najpogosteje izvajanih koncertov za oboo. Gre za značilno skladateljevo delo z živahnim, celo zabavnim prvim stavkom, počasnim liričnim drugim stavkom ter drznim in živim rondojem. Enaindvajsetletni Mozart je koncert napisal za Giuseppeja Ferlendisa, slavnega virtuoza na oboi iz kraljevega salzburškega orkestra.
Simfonija št. 1 Florence Price je prvo simfonično delo te skladateljice afroameriškega porekla, ki se je mednarodno uveljavila. Leta 1933 je simfonijo premierno izvedel Simfonični orkester iz Chicaga. Simfonija s štirimi stavki je prežeta z ameriško ljudsko glasbo, duhovno glasbo in himnami in jo zaznamuje izvirna mešanica slogov Dvořáka in Wagnerja ter himničnih uglasbitev in jazzovskih harmonij. Dela Florence Price so ponovno pritegnila pozornost šele v zadnjih petnajstih letih, na pričujočem koncertu pa jih bodo v izvedbi Filharmoničnega orkestra iz Marburga končno odkrili še obiskovalci mariborskega koncerta.

Filharmonični orkester iz Marburga
Orkester vse od ustanovitve leta 1993 pomembno oblikuje kulturno pokrajino mesta Marburg. V orkestru igra okrog devetdeset amaterskih glasbenikov, ki so stari od šestnajst do osemdeset let, in med njimi jih je v orkestru veliko aktivnih že desetletja. Na mariborskem koncertu se bo orkester predstavil v postavi 50 glasbenikov.
Filharmonični orkester iz Marburga sta ustanovila dirigent Friedemann Koge in violinist Hans-Jürgen Richter, ko sta bila oba še učitelja na tamkajšnji Visoki šoli za glasbo. Hans-Jürgen Richter je še danes koncertni mojster tega orkestra, ki dvakrat letno pripravi koncert z reprezentativnimi simfoničnimi deli v Marburgu in okoliških krajih. V sodelovanju z marburškim Glasbenim združenjem in osnovnimi šolami glasbeniki pripravijo tudi koncert za družine in napolnijo mestno dvorano, ki ima osemsto sedežev. Glasbeniki Filharmoničnega orkestra iz Marburga redno nastopajo tudi na velikem odprtem prizorišču v sklopu priljubljenega tridnevnega mestnega festivala.
Programsko se osredotočajo na glasbo iz obdobja romantike, vendar v svoje sporede vključujejo tudi klasicistična in sodobnejša dela. Programski izbor je plod demokratičnega odločanja vseh članov. Med njihovimi najpomembnejšimi koncerti je bila izvedba Brahmsovega Nemškega rekviema v sklopu prireditev ob 800-letnici mesta leta 2022, ki ga je orkester izvedel skupaj z Zborom Univerze iz Marburga. Poleg tega so glasbeniki pripravili še Beethovnovo Pastoralno simfonijo, Patetično simfonijo Čajkovskega ter suito Ognjeni ptič Igorja Stravinskega.
Orkester je doslej gostoval v Franciji, Angliji, na Švedskem in Finskem.
Elisabeth Tzschentke
Mlada dirigentka Elisabeth Tzschentke marburške filharmonike vodi od leta 2024. Doslej je že sodelovala s priznanimi nemškimi orkestri, kot so Simfonični orkester iz Göttingena, Komorni filharmonični orkester iz Frankfurta in Filharmonični državni orkester iz Mainza. Je tudi umetniška voditeljica mešanega pevskega zbora Cantamus Gießen, ki je prejel več državnih nagrad, in poučuje na Pevski šoli Frankfurtske katedrale.
Na Univerzi za glasbo in upodabljajočo umetnost v Frankfurtu se je izobraževala na področju petja in zborovskega dirigiranja, trenutno pa se izpopolnjuje na študiju orkestrskega dirigiranja pri profesorjih Johannesu Schlaefliju in Christophu Altstaedtu.
Demir Alpdündar
Demir Alpdündar se je leta 2004 rodil v Ankari v Turčiji. Pri šestih letih se je začel učiti igranja na klavir, leta 2014 pa ga je zamenjal za oboo. Šolal se je v Bilkentu, Ankari in Darmstadtu ter izobraževanje nadaljeval v nemškem mestu Montbauer pri Marcu Schaeferdieku. Od leta 2024 študira na Univerzi za glasbo in upodabljajočo umetnost v Frankfurtu.
Alpdündar je prejel več državnih in mednarodnih priznanj. Sodeloval je z Deželnim mladinskim simfoničnim orkestrom iz Hessna in Nacionalnim mladinskim orkestrom iz Luksemburga, kot komorni glasbenik pa je nastopil z zasedbo Louis Freiburg in v Komorni operi v Frankfurtu.
Povezava do originalnega članka

Druženje ob barvanju 3D figuric in namiznih igrah
2025-07-17 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 17. julij // 18.00-22.00 // Kulturni inkubator
MKC Maribor v četrtek, 17. julija 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Mladinski družabni večer: POP QUIZ
2025-07-17 19:00 - 22:00 | Kulturni inkubator
MLADINSKI DRUŽABNI VEČER 07/2025
POLETNI TRIVIA VEČER: POP QUIZ
Četrtek, 17. julij 2025 // 19:00 // Kulturni inkubator
Presenečenje! Na MKC Maribor smo se odločili, da mladinski družabni večeri ne odhajajo na poletni oddih, z njihovo organizacijo nadaljujemo tudi julija in avgusta. Termin ostaja enak, kar pomeni, da bo julijski mladinski družabni večer v četrtek, 17. julija 2025, ob 19. uri v Kulturnem inkubatorju.
Kateri boyband je prodal največ albumov vseh časov? Prepoznaš film po eni sami sceni ali citatu? In koliko časa so nam “Prijatelji” delali družbo na malih zaslonih? Pridruži se nam na najbolj zabavnem trivia večeru poletja v družbi MKC Maribor– tematski POP KVIZ te bo popeljal skozi svet filmov, serij, glasbe, slavnih in vseh nepozabnih trenutkov, ki jih je ustvarila pop kultura!
Datum: 17. julij 2025 // Ura: 19:00 // Lokacija: Kulturni inkubator
Vstop prost!
Sestavi svojo ekipo (do 6 oseb) in se prijavi!
Na voljo bodo prigrizki in osvežilna pijača, da bodo možgančki delali s polno paro.
Zmagovalno ekipo čakata nagrada in večen sloves MKC trivia legend!
Prijave: katarina.kocbek@mkc.si

Povezava do originalnega članka

ÃO
2025-07-17 20:00 | Maribor center / Kulturna četrt Minoriti
Poletje v Minoritih
S svojo edinstveno in opojno mešanico elektronike, saudade, indieja in folk glasbe so Ão hitro postali ena najbolj vznemirljivih zasedb na bogati in raznoliki belgijski glasbeni sceni. Ob koncu leta 2022 so debitirali s singlom Mulher in nemudoma pustili močan vtis po vsem svetu – celo pri vplivni radijski postaji KEXP iz Seattla.
Leto pozneje so izdali prvenec Ao Mar, ki je požel val navdušenih kritik in množično odobravanje. Album prevevajo poletni ritmi ter domiselne, večplastne in očarljive skladbe, kot so Avó, Meninas in More.

Povezava do originalnega članka
